Star Wars | FilmDROID - Page 10
star wars	3
Pletyka: Michael B. Jordan lesz Boba Fett
Publikálta 2015. október 11. Koimbra	Mint ismeretes, a második Star Wars spin off filmet Josh Trank rendezte volna, azonban ő lelépett és így inkább a Phil Lord & Chris Miller által írt Han Solo kerül az előtérbe. A híresztelések szerint a most már harmadik különálló Star Wars produkció Boba Fettről szólna, de a stúdió mindezt még nem erősítette meg. Elképzelhető, hogy F. Gary Gray dirigálhat a forgatáson, viszont ő most a következő Halálos iramban résszel van elfoglalva.
A legújabb pletyka szerint Michael B. Jordan alakíthatná a hírhedt fejvadászt. Ha esetleg igaznak bizonyulna, akkor a rajongók kissé kiakadhatnak, hiszen Fett ugye apja klónja lenne, így eléggé furcsa, hogy miért egy fekete színész kelti életre a karaktert.
Mivel Trank korábban a Chronicle-t forgatta, amiben Jordan szintén játszott, elképzelhető, hogy valóban szóba került a neve és lehet, hogy a stúdió fontolgatja a leszerződtetését, annak ellenére, hogy a direktor már messze jár.
De azért nagyobb problémája is lehet a Disney-nek a filmmel. Hiszen egy negatív karakterről van szó, akinek a saját történetében inkább hősnek kellene lennie. És ezt úgy kellene megoldani, hogy a már eddig bemutatott Star Wars részekbe ne rondítsanak bele.
hír	Michael B. Jordan, spin off, star wars	0
Gugu Mbatha-Raw a Star Wars 8-ban
Publikálta 2015. október 08. Koimbra	A hetedik Star Wars filmen hamarosan befejezik az utómunkálatokat és zökkenőmentesen halad a Rogue One spin off forgatása. E közben formálódik a nyolcadik rész, amelyre Benicio del Toro már leszerződött. Egyúttal találtak egy újabb főszereplőt, a Collider tudósítása szerint Gugu Mbatha-Raw is hamarosan aláírja a szerződést.
Kit fog játszani? Jelenleg semmilyen információ nem áll rendelkezésre, így egyelőre csak találgatni lehet, hogy emberi karaktert alakíthat-e vagy esetleg a motion capture segítségével egy űrlényt fog megtestesíteni.
A hölgy látható volt az Érintés (Touch) és a Dr. Who sorozatokban. Illetve a kritika dicsérte a Belle és a Beyond the Lights filmekben, de a Jupiter felemelkedése (Jupiter Ascending) sci-fiben is felbukkant.
hír	Gugu Mbatha-Raw, sequel, star wars, star wars 8	5
Nagy SW-hangoló: Ha nem zavar a reklám!
Publikálta 2015. október 03. nikodemus	írta Nikodémus
Néhány hét múlva újabb fejezet íródik a Star Wars-mitológia nagykönyvébe, ám amíg december 18-án, a VII. rész intrójaként felzengenek John Williams felejthetetlen taktusai, bepótoljuk lemaradásunkat, és sorra vesszük, mi történt eddig abban a bizonyos, messzi-messzi galaxisban. Belesünk a kulisszák mögé, körutazást teszünk az alkotó elméjében, átvesszük az udvartartást, ám elsőként tévézésre szólítunk minden SW-rajongót.
Tovább “Nagy SW-hangoló: Ha nem zavar a reklám!” »
hír	AXN, star wars, tv-ajánló	5
Állítólag Darth Vader a Rogue One-ban és a Star Wars 8-ban is benne lesz
Publikálta 2015. szeptember 22. Koimbra	A Making Star Wars oldal két pletykák is lehozott, amelyek Darth Vaderrel állnak összefüggésben. Az egyik híresztelés szerint a Sötét Nagyúr fel fog bukkanni a Rogue One-ban. Végül is, az Új Remény előtt játszódik és a Felkelők egy csoportja a Halálcsillag terveit lopja el a történet szerint. Pár jelenetben lenne helye Vadernek. A páncélja és sisakja elkészült, ezt látták is.
És egyúttal a híresztelés szerint egy csapat Angliában hamarosan hozzálát, hogy felkészítse Hayden Christenstent a Star Wars 8-ra. De mire? Nehéz elképzelni, hogy Vadert feltámasztják és a flashback jelenetek sem valószínűek. A hivatalos megerősítés vagy cáfolat még várat magára.
Egyéb	Hayden Christensten, star wars, star wars 8, star wars rogue one	1
Rövidfilm: Summer ’78
Publikálta 2015. szeptember 20. Koimbra	J.C. Reifenberg rendezte a rövidfilmet, amelyben egy gyerkőc az udvaron “starwarsosdit” játszik. Tovább “Rövidfilm: Summer ’78” »
rövidfilm	rövidfilm, star wars	0
A Rogue One forgatásáról
Publikálta 2015. szeptember 16. Koimbra	Gareth Edwards belevágott az első Star Wars spin off-ba, amelyben Felicity Jones a lázadók élén megpróbálja a Birodalomtól ellopni a Halálcsillag terveit. Mint tudjuk, az akció sikerrel jár. Íme pár kép a forgatásról.
képek	Gareth Edwards, spin off, star wars, star wars rogue one	3
Publikálta 2015. szeptember 09. Koimbra	Colin Trevorrow a Jurassic World után huppanhatott bele a Star Wars 9. részének rendezői székébe. A direktor twitterére nemrég az alábbi fotót tette ki a következő szöveggel: Back to school. Trevorrow egyébként azt mondta, hogy ő nem úgy tekint a felkérésre, mint egy munkára, hanem úgy, hogy kapott egy helyet a tábortűz mellett, amit rendkívüli történetmesélők és filmesek vesznek körül.
hír	3d, Colin Trevorrow, star wars, star wars 9	0
Közel száz concept art az eredeti Star Wars trilógiához
Publikálta 2015. szeptember 06. Koimbra	Ralph McQuarrie készítette a képeket, dolgozott az először elkészült trilógián. Ő mondta Lucasnak, hogy Darth Vader maszkot viseljen és szintén ő tervezte Csukbakka, Artu és Thripio kinézetét.
képek	concept art, star wars	0
Publikálta 2015. szeptember 05. Koimbra	Leia egy ideig Jabba foglya volt, ekkortájt eléggé lenge öltözéket kellett viselnie. Néhány rajongó az Internet nagy örömére pontosan úgy öltözne-vetkőzne le, mint Leia. Ezúttal viszont csavartak egy kicsit a dolgon, méghozzá Disney hercegnőként láthatóak a cosplayerek. Ashlynne Daw – Elsa, Elizabeth Rage – Belle, Rian Synnth – Mulan, Hendo – Pocahontas. A képek a York in a Boxról vannak.
Tovább “Rabszolga Leia cosplay Disney módra” »
képek	cosplay, star wars	2
Folyik a Star Wars 8 szereplőválogatás
Publikálta 2015. szeptember 02. Koimbra	Már javában forog a Star Wars: spin off, de egyúttal a nyolcadik felvonás körül is zajlik az élet, amelyet 2017 május 26-án mutatnak be. Szintén női főszereplője lesz a filmben, Tatiana Maslany, Gina Rodriguez és Olivia Cooke fáradhatott be a tesztfelvételekre.
Maslany a Sötét árvák (Orphan Black) sorozatból lehet ismerős, de játszott Az idők végezetéig (World Without End) miniszériában, a Defendorban és A hírnökben (The Messenger) is. Rodriguez a Jane the Virgin, illetve a Gazdagok és szépek (The Bold and the Beautiful) sorozatokban volt benne. Cooke pedig a Bates Motelen kívül az Ouijában és a The Signalban tűnt fel.
Eléggé az elején járnak a szereposztással, nem kizárt, hogy Rian Johnson végül mást fog leszerződtetni. A felsorolt neveken kívül esélyes, hogy más, hogy feltörekvő fiatal színésznőkkel is találkozni fog. Sajnos túl sokat nem lehet tudni a szóban forgó karakterről, valószínűleg a figurának mind a Skywalker, mind a Solo családhoz köze lesz.
hír	Gina Rodriguez, Olivia Cooke, sequel, star wars, star wars 8, Tatiana Maslany	0
Star Wars 7 rövid előzetes
Publikálta 2015. augusztus 27. Koimbra	Újabb videóanyag érkezett a Star Wars 7-hez kapcsolódóan, bár eléggé rövid lett. Tulajdonképpen annyi, hogy Kylo Ren előrántja fénykardját és Finn és egy jedifegyvert tart kezében.
Star Wars (@starwars) által közzétett videó, 2015. Aug 27., 10:00 PDT
trailer	sequel, star wars, star wars the force awakens, teaser	10
Kylo Ren nem Sith lovag
Publikálta 2015. augusztus 26. Koimbra	Közeleg a hetedik Star Wars, J.J. Abrams pedig nem az a filmes, aki korán szereti megosztani a rajongókkal az információt. Elviekben a következő Empire magazinban sok-sok érdekesség lesz a produkcióval kapcsolatban és talán többet meg fogunk tudni az Adam Driver által megformált Kylo Renről. Mindenesetre azt már tudhatjuk, hogy Ren megszállottja Vadernek, ezért is néz ki hasonlóan, mint a Sötét Nagyúr. Abrams ugyanakkor elhintette, hogy Ren nem Sith és Snoke legfelső vezető utasításait követi.
Snoke-ot performance capture technológiával keltik életre, a hangját Andy Serkis fogja szolgáltatni. Abrams valószínűleg nem fogja most még mutogatni a karaktert, vagy ha nagy lesz a nyomás rajta, esetleg egy-két képkockát megmutat a Sötét Oldal nagy hatalmú egyéniségéről. Ugyanakkor Abrams szó szerint a nácikhoz hasonlította az új csoportosulást.
„Egy beszélgetés során vetődött fel, hogy mi lett volna, ha a nácik Argentínában újra szervezkedni kezdtek volna? Mi jöhetett volna létre ebből? Vajon megalakulhatott volna az Első Rend, amely csodálja a Birodalmat? És a tagok a Birodalom munkáját befejezetlennek tekintik? Elképzelhető, hogy Vadert mártírnak tartják? Szükség van-e arra, hogy befejezzék a korábbi feladatokat? „
hír	Adam Driver, Andy Serkis, J.J. Abrams, star wars, star wars 7	Post navigation